**Seletuskiri Raasiku Valla arenguukava 2025-2035**

**Vastused täiendus- ja parandusettepanekutele**

Väljavõte volikogu liikme Tiina Rühka täiendus ja ettepanekute kirjast (dhs nr 1-5/914).

Täiendus nr.2

*Arengukava lisa nr. 2 Investeeringukava 2026-2035. selles tabelis on unelmsoovide veerg „Ettepanekud“ ja siis veerud 2025 kuni 2029.a. Veergude 2025 kuni 2029.a.investeeringu summad kattuvad Eelarvestrateegia vastava tabeliga, kuid 2 arusaamatuks jääb millal ja kust plaanitakse hankida summad, mis on märgitud veerus „Ettepanekud“ 200000 € pluss 949343 € vastavate spordirajatiste rajamiseks? (1)*

*Summa 949343 € määratlemine eurose täpsusega on küsitav. (2)*

*Kas see on eraisikute ettepanekute veerg? (3)*

*Need ettepanekute veerus olevad tuleb kindlasti saata komisjonidesse ja selgitada kes ja kuidas sellised hinnad sai, kes tellis? Kes hinnastamise eest maksis? Kogu investeeringutekava ja mõõdikud vajavad analüüsi komisjonides.(4)*

Vastus(1): Nagu ka varem on selgitatud ettepanekute veerg kajastab endas volikogu, allasutuste juhtide, osakonna juhtide poolt edastatud olemasolevate pakkumiste põhjal või ka indikatiivseid summasid antud objektide kohta, mis on seosdokumentides olnud - eelarvestrateegiad, investeeringute kava, teehoiukomisjoni otsused jne

Eelarvestrateegia 2026-2029, mida tutvustati volikogus 11. augustil 2025, alusel on ette näha investeerimis võimaluste vähenemist ÜVK objekti tõttu, seega enne 2029. aastat ei ole vallal võimekust antud objekte ilma uue laenu võtmiseta rajada isegi siis kui saadakse osa rahast toetusena. 2028. aastaks on planeeritud praeguse laenu refinantseerimine ning seejärel on võimalik võtta ka uusi kohustusi. Vallavalitsus jääb oma seisukoha juurde, et ilma eeldatavate summade ( ettepanekute veerg) ei ole volikogul võimalik valla vajadusi prioriseerida ning need on otsute tegemiseks elutähtsad.

Vastus (2): Hind on esitatud indikatiivsena ühe hinnapakkumise alusel, mille Raasiku Valla Sport juhataja on saanud, et välja selgitada, mis taoline objekt maksta võib. Kuna objekti ehitatakse tavaliselt projekti raames ja toetuse alusel, oli hinnapakkumine põhjendatud selgitamaks välja valla ja allasutuse omaosalust. Pakkumist ei ole avaldatud, sest selle sisu võib mõjutada hanke läbiviimist. Mööname, et see võiks olla ka ümardatud kujul.

Vastus (3):Ettepanekute veerg ei ole eraisikutele suunatud.

Vastus (4): Volikogu liikmetele on edastatud Lisa 3 mõõdikute tabel dhs-i kaudu (dhs- 5-1/901) 18. augustil 2025, Lisa 2 investeeringute kava on esitatud 6. augustil 2025 (dhs 1-5/859). Volikogu komisjonide tööd ja päevakorda kujundab komisjoni esimees. Kuna see soov, arutada küsimusi komisjonides, anti suuliselt edasi volikogu 11. augusti istungil eeldame, et komisjonide juhid sellest ka lähtuvad.

Koostaja: Marju Maalt

arengukava koostaja ülesannetes